**भारत सरकार**

**रेल मंत्रालय**

**राज्य सभा**

**28.12.2018 के**

**अतारांकित प्रश्न सं. 1904 का उत्तर**

**रेलगाड़ियों में ब्लैक बॉक्स की सुविधा**

**1904. श्री धर्मपुरी श्रीनिवासः**

**क्या रेल मंत्री यह बताने की कृपा करेंगे किः**

(क) क्या यह सच है कि सरकार रेल दुर्घटनाएं होने के कारणों का पता लगाने के लिए विमानों की तर्ज पर रेलगाड़ियों में ब्लैक बॉक्स की शुरुआत करने की योजना बना रही है;

(ख) यदि हां, तो तत्संबंधी ब्यौरा क्या है; और

(ग) यह कब तक लागू हो जाएगा?

**उत्तर**

**रेल मंत्रालय में राज्य मंत्री (श्री राजेन गोहांई)**

(क) और (ख): जी हां। ब्लैक बॉक्स के बदले डीजल और इलैक्ट्रिक लोकोमोटिवों में क्रमशः वीडियो/वॉयस रिकॉर्डिंग सिस्टम (लोको कैब वॉयस रिकॉर्डिंग/क्रू वॉयस/वीडियो रिकॉर्डिंग सिस्टम (एलसीवीआर/सीवीवीआरएस) का प्रावधान करने की योजना बनाई गई है। यह सिस्टम जांचकर्त्ताओं को अमूल्य डाटा मुहैया करता है, जिससे उन्हें सिलसिलेवार उन घटनाओं को समझने में मदद मिलती है, जिनके कारण कोई दुर्घटना हुई होती है और इससे परिचालनिक मुद्दों तथा मानवीय कारकों को चिह्नित करने में भी सहायता मिलती है।

यह सिस्टम विफलता के बाद घटना का विश्लेषण करने के लिए लोकोमोटिव कैब की प्रभावी और टैम्पर प्रूफ वीडियो और वॉयस रिकॉर्डिंग सुनिश्चित करता है।

(ग): 26 लोकोमोटिवों (23 डीज़़ल और 3 इलैक्ट्रिक) में पहले ही एलसीवीआर/सीवीवीआरएस फिट कर दिए गए हैं।

\*\*\*\*\*